KOMMISSIONEN FOR DE EUROPÆISKE FÆLLESSKABER 
Bruxelles, den 13.05 1996 
KOM(96) 207 endelig udg. 
Forslag til 
RÅDETS FORORDNING (EF) 
om forlængelse af den midlertidige antidumpingtold på importen afkorte 
syntetiske fibre af polyester med oprindelse i Belarus 
(forelagt af Kommissionen) 

Begrundelse 
1. Ved Kommissionens forordning (EF) nr. 394/96 af 4. marts 1996 indførtes en 
midlertidig antidumpingtold på importen af korte syntetiske fibre af polyester med 
oprindelse i Belarus. 
2. Da undersøgelsen af de faktiske omstændigheder i denne sag endnu ikke er 
afsluttet, meddelte Kommissionen den berørte eksportør, at den har til hensigt at foreslå 
en forlængelse af gyldigheden af den midlertidige told. Eksportøren har ikke gjort 
indsigelse mod dette forslag. 
3. I henhold til artikel 11, stk. 5, i Rådets forordning nr. 2423/88 fremsætter 
Kommissionen derfor forslag til Rådets forordning om forlængelse af den midlertidige 
antidumpingtold på importen af korte syntetiske fibre af polyester med oprindelse i 
Belarus med yderligere to måneder. 
RÅDETS FORORDNING (EF) Nr.... 
af... 
om forlængelse af den midlertidige antidumpingtold på importen afkorte 
syntetiske fibre af polyester med oprindelse i Belarus 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, særlig artikel 23, 
under henvisning til Rådets forordning (EØF) nr. 2423/88 af 11. juli 1988 om beskyttelse 
mod dumpingimport eller subsidieret import fra lande, der ikke er medlemmer af Det 
Europæiske Økonomiske Fællesskab2, særlig artikel 11, 
under henvisning til forslag fra Kommissionen, og 
ud fra følgende betragtninger: 
Ved forordning (EF) nr. 394/963 af 4. marts 1996 indførte Kommissionen en midlertidig 
antidumpingtold på importen af korte syntetiske fibre af polyester med oprindelse i 
Belarus; 
undersøgelsen af de faktiske omstændigheder er endnu ikke afsluttet, og Kommissionen 
har meddelt den eksportør, som vides berørt af sagen, at den har til hensigt at foreslå en 
forlængelse af gyldigheden af den midlertidige told med en periode på to måneder; 
eksportøren har ikke gjort indsigelse herimod -
UDSTEDT FØLGENDE FORORDNING: 
3 EFT nr.L 56 af 6.3.1996, s. 1. 
EFT nr. L 209 af 2.8.1988, s. 1, senest ændret ved forordning (EF) nr. 522/94 
(EFT nr. L 66 af 10.3.1994, s. 10). 
EFTnr. L 54 af 5.3.1996, s. 10. 
Artikel 1 
Gyldigheden af den midlertidige antidumpingtold på importen afkorte syntetiske fibre af 
polyester med oprindelse i Belarus, som indførtes ved forordning (EF) nr. 394/96, 
forlænges med to måneder og udløber den 7. september 1996. Fyldigheden af tolden 
ophører, hvis Rådet inden denne dato vedtager endelige foranstaltninger, eller hvis 
proceduren afsluttes i henhold til artikel 9 i forordning (EF) nr. 384/96. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
ISSN 0254-1459 
KOM(96) 207 endelig udg. 
DOKUMENTER 
DA 02 11 
Katalognummer : CB-C0-96-217-DA-C 
ISBN 92-78-03909-8 
Kontoret for De Europæiske Fællesskabers Officielle Publikationer 
L-2985 Luxembourg 
h